CELEX: 
Language: fi
Date: 2020-10-13 00:00:00
Title: KOMISSION ASETUS (EU) …/…, asetuksen (EU) N:o 360/2012 muuttamisesta siltä osin kuin on kyse sen soveltamisajan jatkamisesta ja vaikeuksissa oleville yrityksille myönnettävästä aikasidonnaisesta poikkeuksesta covid-19-pandemian vaikutusten huomioon ottamiseksi

KOMISSION ASETUS (EU) …/…,
            
            
               annettu 13.10.2020,
            
            
               asetuksen (EU) N:o 360/2012 muuttamisesta siltä osin kuin on kyse sen soveltamisajan jatkamisesta ja vaikeuksissa oleville yrityksille myönnettävästä aikasidonnaisesta poikkeuksesta covid-19-pandemian vaikutusten huomioon ottamiseksi
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon Euroopan unionin toiminnasta tehdyn sopimuksen 107 ja 108 artiklan soveltamisesta tiettyihin valtion monialaisen tuen muotoihin 13 päivänä heinäkuuta 2015 annetun neuvoston asetuksen (EU) 2015/1588
                  1
                ja erityisesti sen 2 artiklan 1 kohdan,
            
            
               on kuullut neuvoa-antavaa valtiontukikomiteaa,
            
            
               sekä katsoo seuraavaa:
            
            
               (1)Komission asetuksen (EU) N:o 360/2012
                  2
                mukaan yleisiin taloudellisiin tarkoituksiin liittyviä palveluja tuottaville yrityksille myönnettävän, tiettyä enimmäismäärää pienemmän tuen ei katsota täyttävän kaikkia Euroopan unionin toiminnasta tehdyn sopimuksen 107 artiklan 1 kohdan perusteita, eikä siihen näin ollen sovelleta mainitun sopimuksen 108 artiklan 3 kohdan mukaista ilmoitusvelvollisuutta, jos tietyt edellytykset täyttyvät.
            
            
               (2)Asetuksen (EU) N:o 360/2012 voimassaolo päättyy 31 päivänä joulukuuta 2020.
            
            
               (3)On tarpeen taata ennustettavuus ja oikeusvarmuus, kun valmistellaan asetuksen (EU) N:o 360/2012 mahdollista tulevaa ajantasaistamista, joka tapahtuisi yhtä aikaa komission asetuksen (EU) N:o 1407/2013
                  3
                mahdollisen tulevan ajantasaistamisen kanssa.
            
            
               (4)Näin ollen asetuksen (EU) N:o 360/2012 soveltamisaikaa olisi jatkettava. Lisäksi komission paremman sääntelyn suuntaviivojen mukaisesti olisi arvioitava myös asetus (EU) N:o 360/2012 ja muut yleisiin taloudellisiin tarkoituksiin liittyvien palveluiden säännöt, jotka on vahvistettu 20 päivänä joulukuuta 2012 annetussa komission päätöksessä
                  4
               , komission tiedonannossa Euroopan unionin valtiontukisääntöjen soveltamisesta yleisiin taloudellisiin tarkoituksiin liittyvien palvelujen tuottamisesta myönnettävään korvaukseen
                  5
                ja komission tiedonannossa julkisesta palvelusta maksettavana korvauksena myönnettävää valtiontukea koskevista Euroopan unionin puitteista (2011)
                  6
                siltä osin kuin niitä sovelletaan terveys- ja sosiaalipalveluihin. Komissio käynnisti näiden sääntöjen arvioinnin jo kesäkuussa 2019. Asetuksen (EU) N:o 360/2012 voimassaolon jatkaminen antaa komissiolle mahdollisuuden ottaa huomioon tulokset toimivuustarkastuksesta, joka kattaa myös asetuksen (EU) N:o 1407/2013. Sen vuoksi asetuksen (EU) N:o 360/2012 voimassaoloa olisi jatkettava yhtä pitkällä ajalla kuin asetuksen (EU) N:o 1407/2013 voimassaoloa jatketaan. Näin komissio saa kattavamman kuvan siitä, miten näiden kahden asetuksen eri osat toimivat yhdessä. Ajaltaan rajoitetun voimassaolon jatkamisen pitäisi antaa oikeusvarmuutta yrityksille, joiden tehtäväksi yleisiin taloudellisiin tarkoituksiin liittyvien palvelujen tuottaminen on annettu, eikä sen pitäisi lisätä hallinnollista rasitetta, koska yleisiin taloudellisiin tarkoituksiin liittyviä palveluja tuottaville yrityksille myönnettyjen korvaavien toimenpiteiden ei edelleenkään katsota olevan valtion tukea, jos ne eivät ylitä 500 000:ta euroa minkään kolmen verovuoden jakson aikana.
            
            
               (5)Asetuksen (EU) N:o 360/2012 soveltamisaikaa olisi sen vuoksi jatkettava kolmella vuodella 31 päivään joulukuuta 2023 saakka. 
            
            
               (6)Kun otetaan huomioon covid-19-pandemian taloudelliset ja rahoitukselliset seuraukset yrityksille ja jotta voidaan varmistaa johdonmukaisuus komission yleisten politiikkatoimien kanssa erityisesti vuosina 2020–2021, on tarpeen, että covid-19-epidemian seurauksena vaikeuksiin joutuvat yritykset pysyvät rajoitetun ajan tukikelpoisina asetuksen (EU) N:o 360/2012 nojalla. 
            
            
               (7)Sen vuoksi asetusta (EU) N:o 360/2012 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU) N:o 360/2012 seuraavasti:
            
         
         
            
               a)
                     Lisätään 1 artiklaan 2 a kohta seuraavasti: 
            
            
               ”2 a. Poiketen siitä, mitä 2 kohdan h alakohdassa säädetään, tätä asetusta sovelletaan yrityksiin, jotka eivät olleet vaikeuksissa 31 päivänä joulukuuta 2019 mutta joista tuli vaikeuksissa olevia yrityksiä 1 päivänä tammikuuta 2020 ja 30 päivänä kesäkuuta 2021 välisenä aikana.”
            
            
               b)
                     Korvataan 5 artiklan toinen kohta seuraavasti:
            
            
               ”Sitä sovelletaan 31 päivään joulukuuta 2023.”
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 13.10.2020
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 248, 24.9.2015, s. 1.
               
               
                  
                     (2)
                  
                        Komission asetus (EU) N:o 360/2012, annettu 25 päivänä huhtikuuta 2012, Euroopan unionin toiminnasta tehdyn sopimuksen 107 ja 108 artiklan soveltamisesta yleisiin taloudellisiin tarkoituksiin liittyviä palveluja tuottaville yrityksille myönnettävään vähämerkityksiseen tukeen (EUVL L 114, 26.4.2012, s. 8).
               
               
                  
                     (3)
                  
                        Komission asetus (EU) N:o 1407/2013, annettu 18 päivänä joulukuuta 2013, Euroopan unionin toiminnasta tehdyn sopimuksen 107 ja 108 artiklan soveltamisesta vähämerkityksiseen tukeen (EUVL L 352, 24.12.2013, s. 1).
               
               
                  
                     (4)
                  
                        Komission päätös, annettu 20 päivänä joulukuuta 2012, Euroopan unionin toiminnasta tehdyn sopimuksen 106 artiklan 2 kohdan määräysten soveltamisesta tietyille yleisiin taloudellisiin tarkoituksiin liittyviä palveluja tuottaville yrityksille korvauksena julkisista palveluista myönnettävään valtiontukeen, C(2011) 9380 (EUVL L 7, 11.1.2012, s. 3).
               
               
                  
                     (5)
                  
                        EUVL C 8, 11.1.2012, s. 4.
               
               
                  
                     (6)
                  
                        EUVL C 8, 11.1.2012, s. 15.